Разговор:Савез за промјене (Република Српска)

message: Назваћу одјељак контроверзе глупошћу, не да увриједим аутора чланка но да се насмијем ауторима извора. Ево ја живим у РС па не знам на који је начин то Савез изазивао толику пажњу медија и људи уопште. Био је обична коалиција (формално од двије странке) који је имао заједничке кандидате за највише инокосне функције, обје формалне и церемонијалне природе — предсједника РС и српског члана Предсједништва БиХ. За стварну моћ, Народну скупштину, наступали су разједињено и свако за себе. Нису били једна листа, него као све друге странке, исто тако и за Парламентарну скупштину БиХ. Ове некакве сличности Милошевићеве Србије и Додикове Републике Српске не бих желио претјерано да коментаришем, то је видљиво да су све то паушалне оцјене и трла баба лан да јој прође дан. О формалној страни чланка да не говоримо, почећу и завршићу са тим да форум не може бити енциклопедијски извор. Да закључим, чланак је отприлике на фону да су се нечастиве силе удружиле да свргну Додика по међународној инструкцији — што енциклопедија не може толерисати. На крају изгледа дочекасмо да се ради о неспособној коалицији која након осам година владавине једног човјека и једне странке није урадила ништа да то промијени. --Жељко Тодоровић (разговор) 20:20, 31. октобар 2014. (CET) с. р.
replies: text: :Smatras li da je NSPM (cije analize prenose i drugosrbijanski mediji) ili RTRS nerelevantan izvor? Drugo vec odavno medjunarodna zajednica zeli da se otarasi Dodika legalnim (izbornim, koji se pokazao nemoguc zato sto je narod svjestan opasnosti) i nelegalnim (pokusaj obojene revolucije pocetkom 2014.) putem, kao sto je uspjesno uradjeno petooktobarskim pucem. Mogu da se slozim sto se tice sposobnosti ove koalicije (kakva je to politicka alternativa kad im je saveznik Dragan Cavic, propali politicar i zapadna marioneta koja je priznala navodni genocid i ukinula VRS), sto ne znaci da nisu bili instrument Zapada za pokusaj stavaranja kolaborativne vlasti u RS. --Serb1914 (разговор) 12:24, 1. новембар 2014. (CET)
replies: text: ::Морам рећи да је Жељкова примједба на мјесту. Огромне заслуге за укидање Војске Републике Српске припадају Милораду Додику, који је и предводио кампању "Војско вољно!", финансирану сумњивим новцем из иностранства, тако вршио снажан притисак да се та војска укине и на крају свим срцем гласао за њено укидање. На исти начин су финансиране и Независне новине у којима је један од двојице "главних баја" био Милорадов рођени брат Горан Додик, а чији је главни задатак био истраживање и објелодањивање ратних злочина које су починили Срби над Муслиманима и Хрватима, док су злочине над Србима игнорисали. Према томе, прича о Додику као проруски оријентисаном српском патриоти и Чавићу као антисрпској западној марионети јесте глупост, којој није мјесто на Википедији. Те субјективне, пристрасне и паушалне оцјене свакако треба избацити из чланка. Једном од таквих ми се чини и тврдња да је Дроњак учествовао у немирима у Федерацији. Ако се за то не пронађе референца, мораће се избрисати. --Слободни умјетник (разговор) 15:12, 1. новембар 2014. (CET)
replies: text: :::Није Додик потписао декрет о укидању ВРС потписао га је Чавић. Само да вас подсјетим да је власт СДС-ПДП у периоду 2001-2006 предала преко 70 надлежности са нивоа РС на ниво тзв. БиХ док за време владе СНСД-а ниједна једина надлежност није отишла на државни ниво. Овов су подаци остало су приче.--Serb1914 (разговор) 18:48, 1. новембар 2014. (CET)
replies: text: ::::Није Чавић водио кампању против ВРС-а, већ Додик, а подржали су њено укидање и један и други.--Слободни умјетник (разговор) 19:16, 1. новембар 2014. (CET)
Молим лијепо, ја нисам нигдје политичарио у своме коментару. Такве ствари остављам дежурним политичарима на Википедији, мада примјећујем да задњих седмица или мјесеци и нису нешто претјерано активни. Нигдје ја нисам оцјењивао какав је Додик и његов претходник Чавић. Ја сам се осврнуо на текст чланка, а видим да форум још није уклоњен из извора. Уопште, материјално, текст је недоречен и неистинит. Некакве силне странке, организације (од којих су само пар познате јавности) потписале су само неку декларацију, папир. То сам могао и ја потписати. Коалицију пријављену за изборе су чиниле само двије странке од којих се једна ваљда касније повукла. Дакле, нема ту никаквих странака чланица него пар беспосличара који су се скупили један дан и потписивали неки папир и позвали новинаре, а нису могли дати пар хиљада марака да овјере кандидатуру коалиције. Рекао сам већ да реално Савез за промјене није призивао никакву значајну пажњу, већ је можда био предмет анализе појединих личности, портала, новина у контексту онога што сада пише. Рекао бих да се кроз чланак промовише некаква Странка социјалне сигурности српских бораца, Партија уједињених пензионера и Слободна Република. За те странке и организације нико жив у Републици Српској не зна, а ми их овдје трпамо као некакве осовине неке коалиције. У Републици Српској никада скорије није било неког студентског протеста вриједног помена на енциклопедији, па ни њихових предводника. --Жељко Тодоровић (разговор) 20:41, 1. новембар 2014. (CET) с. р.
Ја сам избацио линк оног форума, оно је било смијешно. Надам се да ће неко наставити сређивати чланак. --Жељко Тодоровић (разговор) 22:33, 8. новембар 2014. (CET) с. р.
Чињеница је да Додик има подршку Русије, док СДС и Савез за промјене имају све већу подршку Запада (за разлику од прије десетак година када је било обрнуто!), међутим овако како је срочено у чланку је стварно екстремно пристрасно. Спомињу се неке обојене револуције иако опозиција није никада покушала да руши власт на улици, нити је неко из опозиције то озбиљно сугерисао. Цијели одјељак је једна велика теорија завјере, својствена српској крајњој десници.--В и к и Р 13:08, 31. мај 2015. (CEST)

text: Не само да није покушала да руши власт на улици, већ никада није одржала ни један једини протест против власти. Једини митинзи које су они одржавали су биле њихове промоције у предизборним кампањама. Значи управо супротно од оног што пише у одјељку "Контроверзе", не само да нису нека агресивна и револуционарна опозиција, него су једна од најмирољубивијих на свијету, поготово имајући у виду резултате рада актуелне владе РС, којом већ пуних 10 година управља исти човјек.

text: Жељко и ја смо покушали неким минималним поправкама да мало дотјерамо тај накарадни дио текста, али мислим да се ту уствари нема шта поправљати, јер ни једна реченица у њему није енциклопедијска. Комплетан одјељак "Контроверзе" треба уклонити из чланка.--Слободни умјетник (разговор) 15:18, 31. мај 2015. (CEST)
Када сам уклонио нерелевантне глупости и кршење ауторских права остале су двије реченице, односно мишљење двојице „аналитичара“. Предраг Ћеранић је неки „експерт за безбиједност“, а о овом Стефану Каргановићу нисам успио ништа да нађем. Што се мене тиче, то може да остане.--В и к и Р 21:54, 31. мај 2015. (CEST)
То све треба уклонити. То је била једна изборна коалиција која је прошла како је прошла. Ништа спектакуларно. Политички аналитичари нису нарочито користан материјал за енциклопедију, посебно они „независни“ који коментаришу у току изборног циклуса. Не може се олако нечија изборна анализа прихватати као чињенично стање за енциклопедију. Нити као „основана сумња“ за такво стање. --Жељко Тодоровић (разговор) 00:27, 1. јун 2015. (CEST) с. р.
thread_title:  Гомила „глупости“